Hun forbedret sine personlige rekorder både innendørs og utendørs i 2010. I Karlsruhe, ved den tyske innendørsmesterskapet, greide hun i februar å hoppe 4,55 m, og fikk bronse bak Carolin Hingst og Kristina Gadschiew. Hun økte sin bestenotering utendørs i mai 2010 i den polske byen Sopot til 4,60 m, bare slått av verdensmesteren Anna Rogowska. Den samme høyden hoppet hun ved det tyske mesterskapet, og fikk der sølv, samtidig som hun kvalifiserte seg til EM i Barcelona, der hun fikk bronsemedalje med ny personlig rekord på 4,65 meter. Dette var hennes første internasjonale medalje som senior.